RESOLUCIÓN SOBRE COMPOSICIÓN E ATRIBUCIÓNS DA XUNTA DE GOBERNO LOCAL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 25/06/2019)

O pasado día 15 de xuño de 2019 tivo lugar a constitución do Concello do Grove, como consecuencia das eleccións locais celebradas o día 26 de maio de 2019, habendo sido proclamado alcalde quen subscribe. En virtude do disposto nos artigos 20.1 b) e 23 da Lei 7/1985, do 2 de abril, Reguladora das Bases de Réxime Local, e os artigos 35.2 e 52 do Regulamento de Organización, Funcionamento e Réxime Xurídico das Entidade Locais, aprobado polo Real Decreto 2568/1986, do 28 de novembro, Primeiro. Nomear membros da Xunta de Goberno Local do Concello do Grove aos seguintes Concelleiros/as: 1.—Dª. Laura Natalia Liria Diaz Medino 2.—D. Adrian Alexander Naqvi Escajadillo 3.—Dª. Heather Jane Rosanna Maria De Izaguirre Pitillas 4.—D. Alex Dario Abdelouahid Abdeddaim Gonzalez Manjoya 5.—D. Telesforo Jhoan Manuel Colos Gourari A Xunta de Goberno Local estará integrada polo alcalde, que exercerá a Presidencia, e os concelleiros antes mencionados. Sen prexuízo do anterior, o alcalde ou presidente poderá requirir a presenza de membros da Corporación non pertencentes á Comisión de Goberno, ou de persoal ao servizo da entidade, ao obxecto de informar no relativo o ámbito das súas actividades. Segundo. O réxime das sesións da Xunta de Goberno será o seguinte: A Xunta realizará a sesión ordinaria unha vez cada sete días, preferentemente, os luns ás 13.30 horas. Non obstante, se as circunstancias o aconsellaran, a xuízo do alcalde, poderá convocarse a sesión con carácter de ordinaria un día distinto da semana e á hora que estime axeitada, respectando sempre a periodicidade mínima antes establecida e as normas legais sobre forma e prazos das convocatorias. Ademais, a Xunta realizará sesións extraordinarias e reunións deliberantes cando con tal carácter sexan convocadas polo seu presidente. Terceiro. Delegar na Xunta de Goberno Local, como órgano colexiado ademais de: a) A asistencia permanente á Alcaldía no exercicio das súas competencias. b) As que viñera delegar nesta o Pleno Corporativo. O exercicio das seguintes atribucións da Alcaldía, sen prexuízo da súa avocación en calquera momento segundo o disposto no artigo 10 da Lei 40/2015, de 1 de outubro, do Réxime Xurídico do Sector Público: 1.—Aprobar a oferta de emprego público de acordo co orzamento e o cadro de persoal aprobado polo Pleno.2.—Aprobar as bases das probas do persoal e para os concursos de provisión de postos de traballo e distribuír as retribucións complementarias que non sexan fixas e periódicas.3.—As contratacións e concesións de toda clase, dentro dos límites establecidos para a Alcaldía na lexislación sobre contratación do Sector Público, así como a aprobación do gasto correspondente.4.—A aprobación dos proxectos de obras e de servizos cando a Alcaldía sexa competente para a súa contratación ou concesión e estean previstos no Orzamento.5.—A adxudicación de concesións sobre os bens da corporación e adquisición de bens e dereitos, e alleamento do patrimonio, dentro dos límites previstos para a Alcaldía na normativa patrimonial, sobre contratación do Sector Público e réxime local.6.—O outorgamento das licenzas e autorizacións de toda clase, salvo que as leis sectoriais o atribúan expresamente ao Pleno.7.—As resolucións e actos que corresponda adoptar á Alcaldía respecto dos procedementos administrativos relativos a obras e actividades promovidas por particulares suxeitas ao deber de comunicación previa ou declaración responsable.8.—As competencias relativas á disciplina urbanística, medioambiental ou en materia de actividades, salvo que a lexislación sectorial as atribúa expresamente ao Pleno.9.—Resolucións relacionadas con solicitudes de devolución de fianzas ou garantías constituídas no ámbito urbanístico.10.—As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como, a dos instrumentos de xestión urbanística e dos proxectos d e urbanización.11.—O desenvolvemento da xestión económica de acordo co orzamento aprobado, autorizar, dispoñer gastos e recoñecer obrigas, dentro dos límites das competencias da Alcaldía. Exclúense a aprobación das nóminas do persoal, así como as retribucións dos membros da corporación, os seguros sociais e demais prestacións de previsións.12.—Concertación operacións de crédito, con exclusión das contempladas no artigo 177.5 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, sempre que aquelas estean previstas no Orzamento e o seu importe acumulado dentro de cada exercicio económico non supere o 10 por cento dos seus recursos ordinarios, salvo as de tesourería que lle corresponderán cando o importe acumulado das operacións vivas en cada momento non supere o 15 por cento dos ingresos correntes liquidados no exercicio anterior, ordenar pagos e render contas; todo iso de conformidade co disposto na Lei reguladora das facendas locais.13.—A resolución de solicitudes en materia tributaria, a concesión de aprazamentos e fraccionamentos para o pago de débedas, e a resolución dos expedientes de devolución de ingresos indebidos.14.—A resolución de expedientes por materia de reclamacións en materia de responsabilidade patrimonial da Adminstración.15.—A concesión de axudas en materia de emerxencia social e as resolucións de altas/baixas no servizo de Axuda no Fogar. Cuarto. Os actos ditados pola Xunta de Goberno Local no exercicio de competencias delegadas enténdense ditados polo alcalde correspondendo, en consecuencia a este a resolución dos recursos de reposición que poidan interpoñerse. Quinto. Publicar no Boletín Oficial da Provincia os nomeamentos e delegacións efectuadas, de conformidade co previsto no artigo 44 do Regulamento de Organización, Funcionamento e Réxime Xurídico das Entidade Locais, aprobado polo Real Decreto 2568/1986, do 28 de novembro. Sexto. Notificar a presente resolución ás persoas interesadas. Sétimo. Dar traslado da presente resolución a todos os departamentos municipais para o seu coñecemento e dar conta ao Pleno do Concello desta resolución na primeira sesión que se celebre. Mándao e asínao o alcalde, na data indicada na marxe, do que como secretario da corporación dou fe aos exclusivos efectos do disposto no artigo 3.2 letra ‘e’ do Real Decreto 128/2018, de 16 de marzo. O alcalde Dou fe, o secretario. DOCUMENTO ASINADO ELECTRONICAMENTE NA MARXE